CELEX: 62020TN0555
Language: da
Date: 2020-09-03 00:00:00
Title: Sag T-555/20: Sag anlagt den 3. september 2020 — QB mod ECB

26.10.2020   
            
            
               DA
            
            
               Den Europæiske Unions Tidende
            
            
               C 359/14
            
         
      Sag anlagt den 3. september 2020 — QB mod ECB
      (Sag T-555/20)
      (2020/C 359/19)
      Processprog: fransk
      
         Parter
      
      
         Sagsøger: QB (ved advokat L. Levi)
      
         Sagsøgt: Den Europæiske Centralbank
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Bedømmelsesrapporten for 2015, der blev udfærdiget den 8. oktober 2019, annulleres.
               
            
                  —
               
               
                  Om fornødent annulleres afgørelserne af 7. februar 2020 og 24. juni 2020 om afslag på henholdsvis den administrative klage og sagsøgerens klage herover.
               
            
                  —
               
               
                  Sagsøgte tilpligtes at erstatte det ikke-økonomiske tab, der efter ret og billighed er opgjort til 15 000 EUR.
               
            
                  —
               
               
                  Sagsøgte tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om tilsidesættelse af artikel 266 TEUF og af bedømmelsesvejledningen, navnlig for så vidt som der ikke blev foretaget en ny bedømmelse af sagsøgeren, men blot blev foretaget kopiering og indsættelse af de bedømmelser, der var indeholdt i den oprindelige bedømmelsesrapport.
               
            
                  2.
               
               
                  Andet anbringende om tilsidesættelse af bedømmelsesvejledningen og af proceduren samt tilsidesættelse af omsorgspligten, navnlig for så vidt som sagsøgerens bedømmelsesrapport ikke indeholdt en angivelse af de punkter, der kunne forbedres, og ikke fastsatte mål i den forstand, som det kræves i bedømmelsesvejledningen.
               
            
                  3.
               
               
                  Tredje anbringende om en åbenbar fejl, som den omtvistede bedømmelsesrapport er behæftet med, i forbindelse med vurderingen af de faktiske omstændigheder, der var lagt til grund for den nævnte rapport.